b'\n_START_ARTICLE_\nAnnette Haven\n_START_SECTION_\nGyvenimas iki aktoryst\xc4\x97s\n_START_PARAGRAPH_\nAnet\xc4\x97 Heven gim\xc4\x97 Nevadoje, konservatyvioje mormon\xc5\xb3 religij\xc4\x85 i\xc5\xa1pa\xc5\xbe\xc4\xafstan\xc4\x8dioje \xc5\xa1eimoje. V\xc4\x97liau ji tvirtino, kad vienas i\xc5\xa1 apsisprendimo pasukti \xc4\xaf pornografij\xc4\x85 motyv\xc5\xb3 buvo noras parodyti, kad \xe2\x80\x9eseksas n\xc4\x97ra nuod\xc4\x97mingas ir gali teikti malonum\xc4\x85\xe2\x80\x9c._NEWLINE_B\xc5\xabdama 17, ji \xc4\xafsimyl\xc4\x97jo 3 metais vyresn\xc4\xaf vaikin\xc4\x85, ir pab\xc4\x97go i\xc5\xa1 nam\xc5\xb3. Jiedu susituok\xc4\x97, ta\xc4\x8diau \xc5\xa1eimyninis gyvenimas nenusisek\xc4\x97, o Anetei teko r\xc5\xabpintis \xc5\xa1eimos i\xc5\xa1laikymu: \xe2\x80\x9e- Dirbau slaugytojos pad\xc4\x97j\xc4\x97ja\xe2\x80\xa6 Buvo laikotarpis, kai pozavau nuoga\xe2\x80\xa6 Ir dar dirbau masa\xc5\xbeo salone!\xe2\x80\x9c_NEWLINE_Po 2 met\xc5\xb3 santuoka i\xc5\xa1iro: \xe2\x80\x9e- Jis buvo idiotas, nuolat bandantis mane pasmaugti arba pats nusi\xc5\xbeudyti. Jis pateko \xc4\xaf valstijos psichiatrin\xc4\x99 ligonin\xc4\x99 po to, kai u\xc5\xbesirakino vonioje ir persipjov\xc4\x97 rie\xc5\xa1us.\xe2\x80\x9c_NEWLINE_Likusi viena, ji persik\xc4\x97l\xc4\x97 \xc4\xaf San Francisk\xc4\x85, kur netrukus tapo striptizo bei erotini\xc5\xb3 \xc5\xa1oki\xc5\xb3 atlik\xc4\x97ja.\n_START_SECTION_\nPornografiniai filmai\n_START_PARAGRAPH_\nAnet\xc4\x97s gyvenimas pasikeit\xc4\x97 po to, kai viename i\xc5\xa1 klub\xc5\xb3 ji susipa\xc5\xbeino su Bone Holidei ir jos vaikinu Donny. Netrukus jie apsigyveno kartu ir kaip \xc5\xa1eima i\xc5\xa1gyveno 3 su puse met\xc5\xb3. Bon\xc4\x97 tapo \xc5\xbemogumi, atvedusia Anet\xc4\x99 \xc4\xaf pornografij\xc4\x85. \xe2\x80\x9c- Ji pasak\xc4\x97, kad draugai kuria \xc5\xa1\xc4\xaf film\xc4\x85 ir tuomet a\xc5\xa1 susitikau su prodiuseriu. Man nepatiko pavadinimas (\xe2\x80\x9eLady Freaks\xe2\x80\x9c). Pradinis variantas \xe2\x80\x9eThe Prowler\xe2\x80\x9c buvo paslaptingesnis ir geresnis. Manau, kad \xe2\x80\x9eLady Freaks\xe2\x80\x9c labiau skirtas publikai sudominti.\xe2\x80\x9c_NEWLINE_1973\xc2\xa0m. pasirod\xc5\xbeiusi juosta \xe2\x80\x9eLady Freaks\xe2\x80\x9c buvo ir Anet\xc4\x97s, ir Bon\xc4\x97s debiutas: \xe2\x80\x9e- Mes filmavom\xc4\x97s tik dviese\xc2\xa0\xe2\x80\x93 joki\xc5\xb3 vyr\xc5\xb3. Man i\xc5\xa1 ties\xc5\xb3 patiko.\xe2\x80\x9c_NEWLINE_Antrajame filme \xe2\x80\x9eDeep tango\xe2\x80\x9c (1974) jai teko pirmoji scena su vyru. \xe2\x80\x9e- Ties\xc4\x85 sakant, seksas man lengviau nei dialogai, nors \xc5\xa1iek tiek bijojau kameros. Bet netrukus \xc4\xafpratau.\xe2\x80\x9c_NEWLINE_Netrukus Anet\xc4\x97 nusifilmavo dar 2 filmuose ir pasitrauk\xc4\x97, ketindama toliau mokytis koled\xc5\xbee ir studijuoti video technologijas. Po kurio laiko nutr\xc5\xabko ir \xc5\xa1eimyniniai santykiai su Bone ir jos vaikinu, daugiausia d\xc4\x97l Bon\xc4\x97s pavydo. Nepaisant to, v\xc4\x97liau jos dar kelet\xc4\x85 kart\xc5\xb3 susitiko bendruose filmuose, o Anet\xc4\x97 ir filmuose, ir gyvenime tur\xc4\x97jo moter\xc5\xb3: \xe2\x80\x9e- Esu biseksuali ir galiu tur\xc4\x97t\xc5\xb3 santykius su abejomis lytimis. Esu biseksuali, labiau linkstanti prie heterosesaulumo. Man labiau patinka vyrai.\xe2\x80\x9c_NEWLINE_1976\xc2\xa0m. ji paliko koled\xc5\xbe\xc4\x85 ir gr\xc4\xaf\xc5\xbeo prie pornografijos. U\xc5\xbe vaidmen\xc4\xaf filme \xe2\x80\x9eAutobiography Of A Flea\xe2\x80\x9c Anet\xc4\x97 buvo nominuota kaip geriausia nepagrindin\xc4\x97 aktor\xc4\x97. Gaudama 150 doleri\xc5\xb3 per dien\xc4\x85, ji netrukus tapo ne tik viena geriausiai \xc5\xbeinom\xc5\xb3 porno \xc5\xbevaig\xc5\xbed\xc5\xbei\xc5\xb3, bet ir vertinama kaip aktor\xc4\x97. Skirtingai nuo kit\xc5\xb3, ji nustat\xc4\x97 tam tikras savo dalyvavimo filmuose taisykles: \xe2\x80\x9e- A\xc5\xa1 neleid\xc5\xbeiu, kad vyras baigt\xc5\xb3 man ant veido. Tai \xc5\xbeemina. A\xc5\xa1 neleisiu bet kokio \xc5\xbeeminan\xc4\x8dio akto, nebent tai b\xc5\xabtina siu\xc5\xbeetui\xe2\x80\xa6 Jokio sadomazochizmo ar analinio sekso\xe2\x80\xa6 Joki\xc5\xb3 i\xc5\xa1krypim\xc5\xb3. Jokio \xc5\xa1lapinimosi. Joki\xc5\xb3 gyv\xc5\xabn\xc5\xb3. Nieko, kas n\xc4\x97ra tiesiog seksas. Taip pat joki\xc5\xb3 vibratori\xc5\xb3.\xe2\x80\x9c  Be to ji gal\xc4\x97jo atsisakyti vaidinti sekso scenose, jei nepatikdavo partneris._NEWLINE_Nepaisant toki\xc5\xb3 s\xc4\x85lyg\xc5\xb3, Anet\xc4\x97 d\xc4\x97l savo nat\xc5\xabralaus gro\xc5\xbeio bei geb\xc4\x97jimo vaidinti buvo vertinama ne tik porno film\xc5\xb3 prodiuseri\xc5\xb3, bet ir tapo \xc5\xbeinoma visuomen\xc4\x97je._NEWLINE_A\xc5\xa1tunto de\xc5\xa1imtme\xc4\x8dio pabaigoje ji pasidar\xc4\x97 burnos plastin\xc4\x99 operacij\xc4\x85. \xe2\x80\x9e- Dabat a\xc5\xa1 galiu \xc5\xa1ypsotis ir b\xc5\xabti patenkinta tuo, k\xc4\x85 matau.\xe2\x80\x9c_NEWLINE_Nors daugiausia d\xc4\x97mesio skirdama vaidybai, Anet\xc4\x97 ir toliau \xc5\xa1oko striptiz\xc4\x85 bei dalyvavo pasirodymuose \xe2\x80\x9eO\xe2\x80\x98Farrell Theatre\xe2\x80\x9c San Franciske. Jos noras visk\xc4\x85 atlikti tobulai da\xc5\xbenai k\xc4\x97l\xc4\x97 konfliktines situacijas su re\xc5\xbeisieriais bei kitomis aktor\xc4\x97mis. Garsi prodiuser\xc4\x97 ir re\xc5\xbeisier\xc4\x97 Svetlana March Anet\xc4\x99 pavadino \xe2\x80\x9eTikra rak\xc5\xa1timi u\xc5\xbepakalyje\xe2\x80\xa6 Jei dirbi su \xe2\x80\x9e\xc5\xbevaig\xc5\xbede\xe2\x80\x9c, turi b\xc4\x97d\xc5\xb3, bet kai jie pradeda vaidinti, daro tai gerai. Problema yra priversti juos tai daryti. Reikia elgtis atsargiai.\xe2\x80\x9c _NEWLINE_Kita problema buvo didelis Anet\xc4\x97s atlyginimas, da\xc5\xbenai piktin\xc4\x99s kitas taip pat \xc5\xbeinomas aktores, tokias kaip Seka ar Desiree Cousteau, nors vyrai aktoriai mielai su ja filmuodavosi._NEWLINE_Devinto de\xc5\xa1imtme\xc4\x8dio prad\xc5\xbeioje ji filmavosi vis re\xc4\x8diau, nes prad\xc4\x97jo populiar\xc4\x97ti kitos, jaunesn\xc4\x97s aktor\xc4\x97s: D\xc5\xbeind\xc5\xbeer Lyn, Amber Lyn bei Treis\xc4\x97 Lords. Nors j\xc5\xb3 vaidybiniai sugeb\xc4\x97jimai ir buvo prastesni, pornografijos industrijai reik\xc4\x97jo nauj\xc5\xb3 veid\xc5\xb3. Be to, filmuose vis labiau \xc4\xafsigal\xc4\x97jo video formatas, scenarijai tapo banalesni, o vaidyba ma\xc5\xbeiau vertinama._NEWLINE_Vienas paskutini\xc5\xb3 jos film\xc5\xb3 buvo 1985\xc2\xa0m. pasirod\xc4\x99s \xe2\x80\x9eThe Grafenburg Spot\xe2\x80\x9c kartu su D\xc5\xbeind\xc5\xbeer Lyn. Tais pa\xc4\x8diais metais, bijodama vis labiau plintan\xc4\x8dio AIDS, ji nutrauk\xc4\x97 karjer\xc4\x85, ta\xc4\x8diau 1989\xc2\xa0m., pritarus vyrui, suvaidino dar 2 filmuose: \xe2\x80\x9eBodies In Heat-The Sequel\xe2\x80\x9c ir \xe2\x80\x9eTalk Dirty To Me 6\xe2\x80\x9c, kuriuose jos scenos buvo tik su moterimis: Sharon Kane ir Treise Adams._NEWLINE_Po \xc5\xa1i\xc5\xb3 vaidmen\xc5\xb3 Anet\xc4\x97 galutinai prarado susidom\xc4\x97jim\xc4\x85 pornografija ir, b\xc5\xabdama 35, gr\xc4\xaf\xc5\xbeo \xc4\xaf San Francisk\xc4\x85, kur nusprend\xc4\x97 mokytis kompiuterijos._NEWLINE_Per savo karjer\xc4\x85 Anet\xc4\x97 Heven vaidino daugiau kaip 70 film\xc5\xb3 ir kartu su Marilyn Chambers, Serena, Vanessa Del Rio, Seka bei Leslie Bovee tapo viena pirm\xc5\xb3j\xc5\xb3 pornografijos super\xc5\xbevaig\xc5\xbed\xc5\xbei\xc5\xb3. Jos nuotraukos 8 kartus buvo spausdinamos \xc5\xbeurnale \xe2\x80\x9ePlayboy\xe2\x80\x9c, o pati aktor\xc4\x97 niekada nesigail\xc4\x97jo savo praeities. Kalb\xc4\x97dama apie pornografij\xc4\x85 ji sak\xc4\x97: \xe2\x80\x9e- Ji moko, kad seksas yra normalu, gra\xc5\xbeu ir linksma.<\xe2\x80\xa6> Daugyb\xc4\x97 \xc5\xbemoni\xc5\xb3, \xc5\xbei\xc5\xabr\xc4\x97dami filmus, i\xc5\xa1moko sekso technikos.\xe2\x80\x9c\n_START_SECTION_\nKiti filmai\n_START_PARAGRAPH_\n1979\xc2\xa0m. Anet\xc4\x97 kartu su Dorothy LeMay ir Serena atliko epizodin\xc4\xaf vaidmen\xc4\xaf romantin\xc4\x97je komedijoje \xe2\x80\x9e10\xe2\x80\x9c._NEWLINE_1981\xc2\xa0m., pademonstravusi principus, atsisak\xc4\x97 vaidmens siaubo filme \xe2\x80\x9eThe Howling\xe2\x80\x9c d\xc4\x97l pernelyg daug smurto scen\xc5\xb3._NEWLINE_1984\xc2\xa0m. Anet\xc4\x97 buvo pretendent\xc4\x97 pagrindiniam (pornografijos aktor\xc4\x97s) vaidmeniui filme \xe2\x80\x9eBody Double\xe2\x80\x9c. Re\xc5\xbeisierius Brian De Palma prie\xc5\xa1 pradedant kurti film\xc4\x85 sak\xc4\x97: \xe2\x80\x9e- Jau galvojau apie bandomuosius filmavimus. Ne\xc5\xbeinau ar yra ger\xc5\xb3 jaun\xc5\xb3 porno aktori\xc5\xb3, ta\xc4\x8diau vyresniosios kartos atstov\xc4\x97s\xc2\xa0\xe2\x80\x93 Anet\xc4\x97 Heven, Seka\xc2\xa0\xe2\x80\x93 i\xc5\xa1 ties\xc5\xb3 sugeba vaidinti. Ir Anet\xc4\x97 Heven turi nuostab\xc5\xb3 k\xc5\xabn\xc4\x85\xe2\x80\x9c._NEWLINE_Nepaisant to, kompanija \xe2\x80\x9eCoca Cola\xe2\x80\x9c, finansavusi \xc5\xa1io \xe2\x80\x9eColumbia Pictures\xe2\x80\x9c trilerio k\xc5\xabrim\xc4\x85, nesutiko, kad pornografini\xc5\xb3 film\xc5\xb3 aktor\xc4\x97 atlikt\xc5\xb3 pagrindin\xc4\xaf vaidmen\xc4\xaf ir vietoje Anet\xc4\x97s buvo pasirinkta Melani Grifit. Vis d\xc4\x97lto, Anet\xc4\x97 liko filmo konsultante ir pad\xc4\x97jo Melani sukurti realisti\xc5\xa1k\xc4\x85 vaidmen\xc4\xaf.\n_START_SECTION_\n\xc5\xa0eima\n_START_PARAGRAPH_\n1985\xc2\xa0m. baland\xc5\xbeio m\xc4\x97n. Anet\xc4\x97 i\xc5\xa1tek\xc4\x97jo u\xc5\xbe verslininko Billy Haveno. Po met\xc5\xb3 jie kartu nusifilmavo juostoje \xe2\x80\x9eCharm School\xe2\x80\x9c ir tai vienintelis Billy vaidmuo pornografiniame filme._NEWLINE_\xc5\xa0eima gyvena Mil Valyje, Kalifornijoje.'